અમદાવાદ: શેરબજારમાં એક સપ્તાહથી સળંગ તેજીની ચાલ જોવા મળી રહી છે. નિફ્ટીએ ૧૦,૩૫૦ની સપાટી ક્રોસ કરી દીધી છે, જોકે છેલ્લા એક મહિનાનો ડેટા જોઇએ તો સેન્સેક્સમાં માત્ર ૩.૨૮ ટકાનો સુધારો જોવા મળ્યો છે, જેની સામે ગુજરાતની મોટા ભાગની લિસ્ટેડ કંપનીના શેરમાં ઉછાળાની ચાલ નોંધાતી જોવા મળી છે. ખાસ કરીને અદાણી એન્ટરપ્રાઇઝ કંપનીના શેરમાં છેલ્લા એક મહિનામાં ૨૧ ટકાનો ઉછાળો જોવાયો છે, જ્યારે સદ્ભાવ એન્જિનિયરિંગ કંપનીના શેરમાં ૨૩ ટકાનો ઉછાળો જોવાઇ ચૂક્યો છે.